ถึงแล้วขบวนแรก-BTS ใหม่ 22 ขบวน
ครบทั้งหมด เม.ย.62-เผยมีขบวนรถใหม่จากจีนอีก 24 ขบวนปลาย 62,ที่ท่าเทียบเรือแหลมฉบัง จ.ชลบุรี เมื่อวันที่ 6 ส.ค. นายสุรพงษ์ เลาหะอัญญา กรรมการผู้อำนวยการใหญ่ บมจ.ระบบขนส่งมวลชนกรุงเทพ ดร.กิติศักดิ์ อร่ามเรือง ประธานกรรมการ บริษัท กรุงเทพธนาคม จำกัด (เคที) เดินทางตรวจรับรถไฟฟ้าบีทีเอสรุ่นใหม่ขบวนแรก ซึ่งถูกขนส่งจากโรงงาน บริษัทซีเมนส์ เมืองอังการา ประเทศตุรกี นายสุรพงษ์ กล่าวว่า รถไฟฟ้าขบวนแรกนี้ เป็น 1 ในรถไฟฟ้าที่บีทีเอสได้จัดซื้อจาก บริษัท ซีเมนส์ จำนวน 22 ขบวน ขบวนละ 4 ตู้ เพื่อเดินรถไฟฟ้าในเส้นทางปัจจุบันและส่วนต่อขยาย ส่วนรถไฟฟ้าขบวนที่เหลือจะถูกทยอยส่งตามมา โดยประมาณ 10 ขบวน จะนำมาเปิดใช้งานในเส้นทางส่วนต่อขยายภายในเดือนธันวาคม 2561 นี้ และทั้ง 22 ขบวน จะมาถึงประเทศไทยเดือนมีนาคม-เมษายน 2562,นอกจากนี้ บีทีเอสได้สั่งซื้อขบวนรถไฟฟ้าจากบริษัทซีอาร์ซี ประเทศจีน อีก 24 ขบวน ซึ่งจะขนส่งมายังประเทศไทยปลายปี 2562,นายสุรพงษ์กล่าวอีกว่า ขบวนรถไฟฟ้าใหม่นี้จะสามารถจุผู้โดยสารได้เพิ่มขึ้นประมาณ 10 เปอร์เซ็นต์ และเพิ่มความถี่การเดินรถได้ เช่นสายสุขุมวิท ปัจจุบันรอรถประมาณ 2.30 นาที ก็จะเร็วขึ้นอีกเล็กน้อยประมาณ 10 วินาที ส่วนสายสีลม แม้ว่าจะมีการเพิ่มขบวนรถไฟฟ้า แต่ความถี่การเดินรถอาจเพิ่มได้ไม่มาก เนื่องจากยังมีปัญหาคอขวดที่สถานีสะพานตากสิน (S6) ซึ่งต้องมีการปรับปรุงสถานี ปัจจุบันรูปแบบการปรับปรุงได้รับความเห็นชอบจากกรมทางหลวงชนบท (ทช.) แล้ว อยู่ระหว่างจัดทำรายงาน การศึกษาผลกระทบด้านสิ่งแวดล้อม หรืออีไอเอ (EIA) อย่างไรก็ตาม ระหว่างที่ปัญหาคอขวดยังไม่ได้รับการแก้ไข บีทีเอสจะนำรถไฟฟ้าขบวนใหม่ไปวิ่งในสายสีลม เพราะขบวนใหม่จุผู้โดยสารได้มากขึ้น 10 เปอร์เซ็นต์.
นายสุรพงษ์ เลาหะอัญญา กรรมการผู้อำนวยการใหญ่ บมจ.ระบบขนส่งมวลชนกรุงเทพ ดร.กิติศักดิ์ อร่ามเรือง ประธานกรรมการ บริษัท กรุงเทพธนาคม จำกัด (เคที) เดินทางตรวจรับรถไฟฟ้าบีทีเอสรุ่นใหม่ขบวนแรก
สุรพงษ์ เลาหะอัญญา,รถไฟฟ้าบีทีเอส,ซีอาร์ซี,กิติศักดิ์ อร่ามเรือง,รถไฟฟ้าขบวนแรก